Moord op diereliefhebber: vriend in hof | Maroela Media
Moord op diereliefhebber: vriend in hof
'n 44-jarige vriend van Annel Snyman (38) het Vrydag vlugtig in die landdroshof op Weenen verskyn nadat hy van haar moord aangekla is.
'n Ondersoekspan van KwaZulu-Natal het die man Donderdagoggend by sy huis in Bela-Bela (Warmbad) in Limpopo in hegtenis geneem.
Snyman se liggaam is in September in die badkamer van 'n lodge naby Winterton in KwaZulu-Natal ontdek. Sy en 'n vriend was daar op 'n wegbreekgeleentheid. Aanvanklik is gesê Snyman het haar oënskynlik met 'n rekverband agter die deur gehang en die polisie het 'n geregtelike doodsondersoek na die voorval gedoen.
Ná 'n indringende ondersoek is die aanvanklike aanklag na 'n moordaanklag omgeskakel, het kol. Thembeka Mbele, polisiewoordvoerder in KwaZulu-Natal, gesê.
Snyman se familie het talle vrae oor die omstandighede rakende haar dood gehad en het onder meer 'n tweede nadoodse ondersoek laat doen.
Snyman was die eienaar van die Loebies-roofdierpark buite Bela-Bela wat sy op haar ouers se plaas bedryf het. Sy is beskryf as 'n vrou met 'n ongelooflike liefde vir diere en iemand wat altyd goedgesind teenoor mens én dier was.
Haar broer, Nardus Snyman, het gesê die gebeure het die familie diep geraak. "Ons vertrou dat geregtigheid sal seëvier," het hy Vrydag gesê.
Die saak teen die beskuldigde is uitgestel tot Woensdag, wanneer hy na verwagting gaan aansoek doen om borgtog.
Annel Snyman moorde polisie
Ondersoek gevra na gedrag van Netbal SA-president
Pinetown-sakevrou ses maande ná ontvoering gevind
So kry elke hond sy dag en 'n brak twee…
Dit is soooo hartseer en ek verstaan regtig nie sulke dinge, hul was net vriende, hy kon haar net los, sy het haar eie heenkome, werk etc – sterkte aan haar familie.
Dieselfde vriend wat haar liggaam "gevind" het en sedert haar dood ontroosbaar was?
Hy het maar net 'n Rhode triek probeer en gedink hy gaan daarmee wegkom. Hoe siek het ons mense regtig geword.